| CONTRA ECCLESIAM SANCTI UINCENTII LAUDUNENSIS | Philippus archidiaconus , magister Fulco et Guido canonici Remenses , omnibus ad quos littere iste peruenerint , in Domino salutem . Uniuersitati uestre notum fieri uolumus quod nos super querela que uertebatur inter ecclesiam Beati Nichasii Remensis ex una parte et ecclesiam Sancti Uincentii Laudunensis et priorem de Nouiomo 2 ex alia , mandatum domini pape recepimus in hunc modum Celestinus episcopus 3 seruus seruorum Dei dilectis filiis archidiacono et magistro Fulconi et Guidoni , canonicis Remensibus , salutem . Dilecti filii abbas et monachi Sancti Nichasii Remensis , exposita nobis querimonia , suggesserunt quod dilecti filii abbas Sancti Uincentii Laudunensis et ecclesia de Nouiomo exclusas aquarum Auxone pro suis molendinis a proprio alueo diuertentes terras eorum cum fructibus suis aquarum inundatione submergunt . Nolentes igitur predictorum monachorum dispendium ulterius sustinere discetioni Q uestre per apostolica scripta mandamus quatinus non obstante commissione super hoc ad uenerabilem fratrum nostrum . .R episcopum et dilectum filium archidiaconum Nouiomensem premitiis impetrata qui negociis maioribus prepediti eidem non possunt negotio interesse quod iustum fuerit inter eos appellatione remota fine debito terminetis nullis litteris ueritati et iusticie preiudicantibus a sede apostolica impetratis quod si omnes hiis exequendis ne qui ueritus interesse duo uestrum ea nichilominus exequantur . Datum Laterani UI ° idus iunii , pontificatus nostri anno ur .4 Nos uero quia huius querele ueritas nisi fide occultata sciri non potuit uel dinosci ab utraque parte cautione recepta quod forum nostrum nullatenus nisi pro defunctu solius iusticie declinaret de consilio prudentium uirorum et presertim domini Remensis ad molendina super quibus questione misimus inspectores uidelicet fratrem Iohannem presbyterum , Balduinum de Uorgis militem , fratrem Banzonem conuersum de Igniaco , magistros Theobaldum et Odonem carpentarios qui tres ultimo dicti molendinorum faciendorum et ponendorum probatissimam et potissimam noscuntur habere peritiam ; item itaque inspectores cum ab ipsis ueritate plenius per inspectorem cognita et intellecta partibus etiam coram nobis presentibus dampna ecclesie Beati Nichasii irrogata parati essent iuramento probare , quia pars aduersa eos fide dignos inuenit iuramentum quod parati erant super hoc prestare remisit , promittens etiam se per eosdem inspectores correcturam et demolituram quicquid ipsis tribus demoliendum uidebitur et corrigendum , quorum unus magister T . scilicet cum ad locum pro tribus accessisset ut que erant corrigenda declararet , dixit rem competenter non posse corrigi , ita quod terre colerentur ex inde perciperetur fructus nisi nouis exclusis penitus destructis et in locum prestinum restitutis ; deinde uero eisdem partibus et predictis scilicet fratre B . et magistris Th . et Odone carpentariis iterum coram nobis conuocatis , sicut ab eodem Th . dictum fuerat , a reliquis duobus , uidelicet fratre B . et magistro Od . didicimus supradictorum molendinorum nouas exclusas fore destruendas et in locum prestinum restituendas . Nos uero relatione predictorum inspectorum plenius instructi supradictis abbati Sancti Uincentii et priori de Nouieto , apostolica auctoritate , muniximus quatinus dampna occasione eorumdem molendinorum ecclesie Beati Nichasii illata in integrum restaurarent . Sed quia parere contempserunt nostro iudicio in eos et in ecclesias eorum sententiam tulimus suspensionis , ne igitur hec conuentiones aliqua contradictione ualeant impediri nos eas presentibus litteris annotatas sigillorum nostrorum testimonio fecimus communiri . Actum anno Incarnationis dominice M ° C ° nonagento sexto .